Kutcheŵeska vakukwaskana ndi ŵanthu akususka Khristu (18-29)
2 Mwaŵana ŵangu akwanjiwa, nditikulembiyani vinthu venivi kuti muleki kuchita ubudi. Kweni asani munyaki wachita ubudi, te ndi wakovya* murunji+ yo ndi Yesu Khristu,+ mweniyo we kwa Ada.2 Iyu ndi sembi yakupepese*+ maubudi ngidu,+ maubudi ngidu pe cha, kweni nga charu chosi.+3 Ndipu asani tilutirizga kusunga marangu ngaki, tilongo kuti tamuziŵa.4 Munthu yo wakamba kuti, “Ndamuziŵa,” kweni wasunga cha marangu ngaki, ngwaboza, ndipu mwaku iyu mulivi uneneska.5 Kweni munthu yo wasunga mazu ngaki, munthu mwenuyu watanja nadi Chiuta mwakufikapu.+ Ndipu asani tichita venivi, tilongo kuti te akukoliyana ndi iyu.+6 Mweniyo wakamba kuti walutirizga kukoliyana ndi iyu, watenere kulutirizga kwenda nge mo iyu wayendiyanga.+7 Akwanjiwa, nditikulembiyani dangu lifya cha, kweni dangu lakali lo mwaja nalu kutuliya pakwamba.+ Dangu* lakali lenili, ndi mazu ngo mukuvwa.8 Nditikulembiyani so dangu lifya, lo iyu walondonga kweniso lo yimwi mulondo,* chifukwa mdima uluta, ndipu ukweru wauneneska wayamba kali kuŵala.+9 Munthu yo wakamba kuti we mu ukweru kweni watinkha+ mubali waki, weche mu mdima.+10 Yo watanja mubali waki walutirizga kuja mu ukweru,+ ndipu mwaku iyu mulivi chechosi cho chingamuguŵiska.11 Kweni yo watinkha mubali waki, we mu mdima ndipu watenda mu mdima,+ kweniso waziŵaku cha ko waluta,+ chifukwa mdima wabulumutizga masu ngaki.12 Mwaŵana, nditikulembiyani pakuti maubudi nginu ngagowokereka chifukwa cha zina laki.+13 Nditikulembiyani yimwi mwaŵada, chifukwa mwamuziŵa yo wakuŵapu kutuliya pakwamba. Ndilembe yimwi anyamata, chifukwa mwamuthereska muheni yo.+ Ndilembe yimwi mwaŵana, chifukwa mwaziŵa Ada.+14 Ndilembe yimwi mwaŵada, chifukwa mwamuziŵa yo wakuŵapu kutuliya pakwamba. Ndilembe yimwi anyamata chifukwa mwe ndi nthazi+ ndipu mazu ngaku Chiuta ngalutirizga kuja mwaku yimwi,+ kweniso mwathereska muheni yo.+15 Mungayanjanga charu cha pamwenga vinthu va mucharu.+ Asani munyaki watanja charu ndikuti watanja Ada cha;+16 chifukwa chechosi cha mucharu, kwali ndi khumbiru la liŵavu,+ khumbiru la masu+ kweniso kujiwonesa ndi vinthu vo munthu we navu pa umoyu,* vituliya kwa Ada cha, kweni kucharu.17 Ndipuso charu ndi khumbiru laki viluta,+ kweni munthu yo wachita khumbu laku Chiuta, waŵengeku mpaka muyaya.+18 Mwaŵana, ili ndi ora lakumaliya. Mukuvwa kuti wakususka Khristu watuza,+ ndipu chinanga ndi sonu panu akususka Khristu anandi awoneka.+ Venivi vititiwovya kuziŵa kuti ili ndi ora lakumaliya.19 Yiwu akutuwaku kwaku isi chifukwa ŵenga mu gulu lidu cha,*+ pakuti asani ŵenga mu gulu lidu atingi alutirizgengi kuja ndi isi. Kweni akutuwaku kwaku isi kuti viziŵiki kuti ndi wosi cha wo ŵe mu gulu lidu.+20 Ndipuso mukusankhika ndi mtuŵa,+ ndipu yimwi mosi muziŵa.21 Nditikulembiyani chifukwa chakuti muleka kuziŵa uneneska cha,+ kweni chifukwa chakuti mutiwuziŵa ndipuso chifukwa chakuti palivi boza lo lituliya mu uneneska.+22 Kumbi waboza ndiyani, asi ndi yo wakana kuti Yesu ndi Khristu?+ Mweniyo ndiyu wakususka Khristu,+ yo wakana Ada ndi Mwana.23 Weyosi yo wakana Mwana, walivi so Ada.+ Kweni weyosi yo wazomera Mwana,+ we so ndi Ada.+24 Kweni yimwi, vo mukuvwa kutuliya pakwamba, vilutirizgi kuja mwaku yimwi.+ Asani vo mukuvwa kutuliya pakwamba vilutirizga kuja mwaku yimwi, ndikuti mulutirizgengi kukoliyana ndi Mwana kweniso kukoliyana ndi Ada.25 Kweniso iyu wakutilayizga umoyu wamuyaya.+26 Nditikulembiyani vinthu venivi chifukwa chakuti ŵanthu anyaki akhumba kukulandizgani.27 Kweni yimwi, Chiuta wakukusankhani ndi mzimu waki+ wo ulutirizga kuja mwaku yimwi, ndipu mukhumbika so munthu weyosi cha kuti wakusambizeni; kweni mzimu wo wangugwiriskiya ntchitu pakukusankhani, utikusambizani vinthu vosi,+ ndipu ngwauneneska, ngwaboza cha. Nge mo wakusambiziyani, lutirizgani kuja akukoliyana ndi iyu.+28 Mwaviyo, mwaŵana, lutirizgani kukoliyana ndi iyu kuti po wazamuwoneke, tizije ndi wanangwa wakulongoro+ ndipuso kuti tizileki kuchita soni ndi kutuwaku kwaku iyu pa nyengu ya kuŵapu kwaki.29 Asani muziŵa kuti iyu ndi murunji, ndikuti muziŵa so kuti weyosi yo wachita vinthu mwaurunji, wabalika kutuliya kwaku iyu.+
tum_Latn tum_Latn